عراقدا موصولون سینجار ائلچه‌سینده بؤلوجو ترور هؤرگوتو پ‌کاکا سیرا‌لاریندا تخمینا ایکی یاریم ایل قالان بیر تروریست، هؤرگوتون داعش منسوبو ترورچولارلا گیزلی دانیشیق‌لار گرچکلشدیریب اورتاق حرکت ائتدیک‌لرینی ایفاده ائتدی.
گوونلیک سببیله آدی‌نین آچیقلانماسینی ایستمه‌ین و سینجاردا تانینان بیر عائله‌دن گلن یزیدی تروریست، آنادولو آژانسینا پ‌کاکا سیرا‌لاریندا قالدیغیندا هؤرگوت ایچری‌سینده گؤردوک‌لرینی و قارشیلاشدیق‌لارینی ایضاح ائتدی.
ترور هؤرگوتو داعشین آوگوست 2014 تاریخینده سینجارداکی یزیدیلره هوجوم ائتمه‌سین‌دن سونرا، میدانا گلن گوونلیک بوشلوغون‌دان دولایی پ‌کاکانین توزاغینا دوشدوک‌لرینی ایفاده ائدن تروریست، هؤرگوتون کمپلرینده ایکی ایل 4 آی بویونجا آکتیو فعالیت ائتدیگینی اعتراف ائتدی.
سینجاردا پ‌کاکا سیرا‌لاریندا قالدیغی مدت عرضینده هؤرگوتون گئرچک اوزونو دیگر یزیدیلر کیمی یاواش یاواش گؤرمه‌یه باشلادیغینی سؤیله‌ین اسکی پ‌کاکا‌لی تروریست، هؤرگوتون یزیدیلریی آلداتماق اوچون داعش ایله ساواشیرمیش گؤرونتوسو وئردیگینی سؤیله‌دی.
پ‌کاکانین سینجاردا داعش ایله گیزلی بیر شکیلده آنلاشدیغی گئرچیینی اورتایا چیخاران یزیدی تروریست، "پ‌کاکا، سینجار ائلچه سرحدلرینده بعضی بؤلگه‌لری اله گئچیرمک اوچون داعش ایله آنلاشدیغینی فرق ائتدیم. پ‌کاکا، یزیدی کوردلری قانع ائتمک اوچون، داعشین بعضی بؤلگه‌لردن آنلاشما‌لی بیر شکیلده گئری چکیلمه‌سینی ایسته‌دی. بو شکیلده داعش ایله ساواشیر گؤرونتوسو وئرمه‌یه چالیشدی" دئدی.
"سینجاردا پ‌کاکا‌لی‌لارین داعش ایله گؤروشونون اورتایا چیخماسین‌دان سونرا یزیدیلرین نئجه آلدادیلدیغینی آنلاماغا باشلادیق" دئین یزیدی تروریست، "بونون اوزرینه پ‌کاکا، یزیدیلرین پئشمرگه‌لرله ساواشما‌سی اوچون تعلیمات وئردی. یزیدیلر بونو رد ائدیب سلاح بوراخماغا باشلادی. منیم ده آیریلما سببیم اولدو" دئدی.
"یزیدی اوشاق‌لارین گله‌جیی بؤیوک بیر تهلوکه آلتیندا‌دیر. پ‌کاکا، یزیدی اوشاق‌لاری سینجار‌دان آلیب ایران، دمشق و سوریه‌یه گؤندریر" دئین یزیدی تروریست، "پ‌کاکا سیرا‌لاریندا قالدیغیم مدتجه گؤزلریمله گؤردوگوم بیر باشقا راحاتسیز ائدیجی عنصور ایسه، 8-9 یاش‌لارین‌داکی یزیدی اوشاق‌لارین بئله سلاح آلتینا آلینماسی و ائگیتیلمه‌سی ایدی. پ‌کاکانین تک مقصدی قان تؤکه‌جک تروریست یئتیش‌دیرمک. یزیدی اوشاق‌لاری بو اساس اوزرینه ائگیتیرلر" دئدی.
